CELEX: 62010CA0620
Language: hu
Date: 2012-05-03 00:00:00
Title: C-620/10. sz. ügy: A Bíróság (negyedik tanács) 2012. május 3-i ítélete (a Kammarrätten i Stockholm — Migrationsöverdomstolen (Svédország) előzetes döntéshozatal iránti kérelme) — Migrationsverket kontra Nurije Kastrati, Valdrina Kastrati, Valdrin Kastrati (A dublini rendszer — A 343/2003/EK rendelet — A menedékjog iránti kérelem megvizsgálásáért felelős tagállam meghatározására irányuló eljárás — Valamely harmadik országnak az ugyanezen rendelet értelmében „felelős tagállam” által kiadott érvényes vízummal rendelkező állampolgárai — Az említett rendelet értelmében felelős tagállamtól eltérő tagállamban benyújtott menedékjog iránti kérelem — A felelős tagállamtól eltérő tagállamban benyújtott tartózkodási engedély iránti kérelem, amelyet a menedékjog iránti kérelem visszavonása követ — Az átvétel felelős tagállam általi elfogadását megelőzően történt visszavonás — A 343/2003 rendeletben megállapított eljárásokat lezáró visszavonás)

16.6.2012   
            
            
               HU
            
            
               Az Európai Unió Hivatalos Lapja
            
            
               C 174/11
            
         A Bíróság (negyedik tanács) 2012. május 3-i ítélete (a Kammarrätten i Stockholm — Migrationsöverdomstolen (Svédország) előzetes döntéshozatal iránti kérelme) — Migrationsverket kontra Nurije Kastrati, Valdrina Kastrati, Valdrin Kastrati
   (C-620/10. sz. ügy) (1)
   
   (A dublini rendszer - A 343/2003/EK rendelet - A menedékjog iránti kérelem megvizsgálásáért felelős tagállam meghatározására irányuló eljárás - Valamely harmadik országnak az ugyanezen rendelet értelmében „felelős tagállam” által kiadott érvényes vízummal rendelkező állampolgárai - Az említett rendelet értelmében felelős tagállamtól eltérő tagállamban benyújtott menedékjog iránti kérelem - A felelős tagállamtól eltérő tagállamban benyújtott tartózkodási engedély iránti kérelem, amelyet a menedékjog iránti kérelem visszavonása követ - Az átvétel felelős tagállam általi elfogadását megelőzően történt visszavonás - A 343/2003 rendeletben megállapított eljárásokat lezáró visszavonás)
   2012/C 174/14
   Az eljárás nyelve: svéd
   
      A kérdést előterjesztő bíróság
   
   Kammarrätten i Stockholm — Migrationsöverdomstolen
   
      Az alapeljárás felei
   
   
      Felperes: Migrationsverket
   
      Alperesek: Nurije Kastrati, Valdrina Kastrati, Valdrin Kastrati
   
      Tárgy
   
   Előzetes döntéshozatal iránti kérelem — Kammarrätten i Stockholm — Migrationsöverdomstolen — Az egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló, 2003. február 18-i 343/2003/EK tanácsi rendelet (HL L 50., 1. o.; magyar nyelvű különkiadás 19. fejezet, 6. kötet, 109. o.) 4. cikke (5) bekezdése második albekezdésének, 5. cikke (2) bekezdésének, valamint 16. cikke (3) és (4) bekezdésének értelmezése — A rendelet alkalmazhatóságának feltételei a menedékjog iránti kérelem visszavonása esetén — Harmadik ország állampolgárai által A tagállamban benyújtott menedékjog iránti kérelem visszavonása az említett rendelet alapján a kérelem megvizsgálásáért felelős tagállam meghatározásárára irányuló eljárás során és azt követően, hogy B tagállam elfogadta a menedékkérők átvételét — A tagállam illetékes hatóságainak a menedékjog iránti kérelmek elutasításáról és a menedékkérők B tagállamnak történő átadására vonatkozó eljárás megindításáról szóló határozata, attól függetlenül, hogy az A tagállamban benyújtott menedékjog iránti kérelmeket visszavonták.
   
      Rendelkező rész
   
   Az egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló, 2003. február 18-i 343/2003/EK tanácsi rendeletet úgy kell értelmezni, hogy azt már nem kell alkalmazni a rendelet 2. cikkének c) pontja szerinti menedékjog iránti kérelem az előtt történt visszavonásának következtében, hogy az e kérelem megvizsgálásáért felelős tagállam elfogadta volna a kérelmező átvételét. Ilyen esetben azon tagállam feladata meghozni az e visszavonás tekintetében szükségessé váló határozatokat és különösen megszüntetni a kérelem vizsgálatát az ezzel kapcsolatos információknak a kérelmező iratanyagában történő feljegyzése mellett, amely tagállam területén a kérelmet benyújtották.
   
      (1)  HL C 72., 2011.3.5.